Den er en ettårig, eller mer sjeldent kortlivet flerårig, urt med aromatisk duft. Planten er håret og blir 5–30 cm høy. Stenglene er forgrenet fra grunnen og er ofte fiolette. Bladene er eggrunde til lansettformede, 1–1,5 cm lange, helrandede eller med noen få tenner, og med et kort skaft. Blomstene er fiolette med hvite tegninger, 7–10 mm lange og sitter i åpne kranser. Støttebladene er like de vanlige bladene.